อยากสอบถามค่ะ เคยเป็นเริม ที่อวัยวะเพศ เมื่อ เกือบ 2 ปีที่แล้วค่ะ จนถึงปัจจุบัน เป็นตุ่ม เป็นๆ หายๆ ค่ะ แต่ ตุ่ม น้ำเหลืองที่ขาหนีบ กลับมาอีกเสบและบวมอีกครั้งเมื่อสัปดาห์ที่แล้ว 1. ควร ทานยาอะไรดีค่ะ และยาทาชนิดไหนดี กรณีที่ต้องซื้อร้านขายยา 2. ถ้า ช่วงที่ร่างการปกติภายนอก (หมายถึงรอบๆ อวัยวะเพศไม่มีตุ่มน้ำ หรือคัน ) ***เราจะตรวจสอบได้อย่างไรคะมั่นใจอย่างไรคะ ว่าช่วงนั้น เราไม่เป็นเริม หากต้องมีเพศสัมพันธ์ กับแฟน ไม่อยากให้แฟนติดโรคค่ะ 3. ต่อจากข้อ 2. ถ้าร่างกายแข็งแรง ไม่อยุ่ในช่วงเป็นเริม. แฟนออรัลเซ็กซ์ให้. เขาจะติดโรคไปที่ปากไหมคะ. หรือ ติด เฉพาะ ช่วงที่เรามีอาการเริมกำเริบ 4. ถ้าหาก เรามั่นใจว่าช่วงนั้น ร่างกายเเข็งแรง ไม่มีการอาการของโรค เราสามารถมีเพศสัมพันธ์ โดยไม่สวมถุงยาง และ ออรัลเซ็กซ์ได้ไหมคะ 5. แฟนเป็นชาวยุโรป. เค้าสามารถรับเชื้อตัวเดียว และวิธีการรักษาแบบเดียวกับเราไหมคะ 6. อยากได้ยาต้าน หรือ ยาที่ช่วยป้อฃกันล่วงหน้าได้ไหมคะ เพราะมีแพลน ต้องอยู่กับเเฟน ช่วงเดือน มีนาคม- เมษายน 2562. ไม่อยากอยู่แบบกังวลใจตลอดเวลา กลัวเขารังเกียจ 7. หาก สามารถ มียาทานล่วงหน้า หรืออื่นๆ. สามารถ ซื้อที่ไหน หรือพบแพทย์ที่ไหน คะ.... ....ขอโทษนะคะ กังวลใจมาก และกลัวจะเป็นที่รังเกียจ เครียดมากค่ะตอนนี้
สวัสดีค่ะ เริมเกิดจาการสัมผัสโดยตรงกับเชื้อหรือผ่านทางการมีเพศสัมพันธ์แล้วเชื้อสัมผัสกับบริเวณที่มีบาดแผลของคู่นอน ดังนั้น ออรัลเซ็กส์จึงสามารถติต่อเชื้อได้เช่นกันค่ะ ส่วนใหญ่มักไม่ทราบว่าตนเองได้รับเชื้อเนื่องจากมีอาการเพียงเล็กน้อยหรืออาจไม่มีอาการผิดปกติใดเลย อาการของเริมที่พบได้บ่อย เช่น ตุ่มน้ำใสตามปาก อวัยวะเพศ ทวารหนัก ต้นขา หลัง นิ้วมือ ร่วมกับแสบร้อนบริเวณแผล อาจมีการติดเชื้อซ้ำซ้อนได้ผู้ที่แสดงอาการเริมมักกังวลและละอายใจ แต่การติดเชื้อเริมไม่ได้เกี่ยวกับเรื่องความสะอาด สกปรก หรือเป็นเรื่องผิดถูกของชีวิตค่ะ การใช้ถุงยางอนามัยมีส่วนช่วยลดการติดเชื้อได้ส่วนหนึ่งแต่ไม่ได้ป้องกันได้ 100% เมื่อได้รับเชื้อแล้ว เชื้อเริมจะแฝงอยู่ในร่างกายตลอด เมื่อร่างกายอ่อนแอมีภูมิคุ้มกันลดลงก็มีโอกาสแสดงอาการเริมมากขึ้น เชื้อเริมที่อยู่ในช่วงแบ่งตัวเติบโตจะเป็นช่วงที่แพร่เชื้อได้มากค่ะซึ่งไม่สามารถสังเกตได้จากภายนอก สามารถไปพบแพทย์เพื่อปรึกษาการทานยาป้องกันเป็นเริมซ้ำและลดการแพร่เชื้อไปคู่นอนได้ค่ะ โดยจำเป็นต้องรู้ถึงข้อดีและข้อเสียจากการทานยาป้องกันรวมทั้งข้อห้ามใช้ยาค่ะ เป็นกำลังใจให้ค่ะ